**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.06.2023, ora 08.00 – 28.06.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.06.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 27.06.2023, la ora 11:00, atenţionarea hidrologică nr. 79-COD GALBEN, valabilă în intervalul 27.06.2023, ora 12:00-28.06.2023, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE, astfel:**

**-în intervalul 27.06.2023, ora 12:00 – 28.06.2023, ora 12:00,** ca urmare a propagării viiturilor formate anterior ȋn amonte, pe râurile din bazinele hidrografice: Bârzava – sector aval S.H. Gătaia **(sector ȋndiguit – judeţul Timiş)**, Moraviţa – curs inferior **(sector Indiguit - judeţul Timiş).**

**-în intervalul 27.06.2023, ora 15:00 – 28.06.2023, ora 12:00,** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur – bazin superior şi afluenţi bazin mijlociu şi inferior **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa-Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos **(judeţele: Hunedoara şi Arad)**, Arieş – bazin amonte S.H. Scărişoara şi afluenţii aferenţi sectorului aval S.H. Scărişoara **(judeţele: Cluj şi Alba)**, Mureş – afluenţii aferenţi sectorului aval S.H. Gelmar **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – afluenţii aferenţi sectorului aval S.H. Caransebeş – amonte S.H. Lugoj **(judeţele: Caraş-Severin şi Timiş)**, Bistriţa (afluent al râului Siret) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Harghita şi Neamţ)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din judeţele: Maramureş, Bistriţa Năsăud, Alba şi Hunedoara.**

Această atenţionarehidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:* ***ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, NEAMŢ, SATU MARE, SUCEAVA şi TIMIŞ*** (13 prefecturi) ***– COD GALBEN.***

**Debitele au fost în creștere** datorită precipitațiilor căzute în interval și propagării pe râurile din bazinele: Vișeu, Iza, Tur, Someș, bazinele superioare ale Crișurilor, Begăi, Timișului, Bistriței, bazinul mijlociu și inferior al Mureșului și doar prin propagare pe cursul mijlociu și inferior al Siretului și pe cursul inferior al Prutului.

Pe celelalte râuri debitele au fost în scădere, exceptând râurile din bazinele: Crasna, Barcău, Vedea, Argeș, Ialomița, afluenții Siretului (exceptând bazinul superior al Bistriței), cursul superior și mijlociu al Prutului, afluenții acestuia și râurile din Dobrogea, unde au fost relativ staționare.

Scurgeri importante pe versanți, torenți, pâraie, formarea de viituri rapide cu efecte de inundații locale și creşteri importante de niveluri și debite s-au înregistrat pe unele râuri din zonele de deal și munte, mai ales pe cele din Maramureș, Crișana, Banat și nordul Moldovei, cu atingerea sau depăşirea **COTELOR DE APăRARE,** ca urmare a precipitațiilor sub formă de aversă, cu caracter torențial şi însemnate cantitativ, căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Crișul Alb, Mureș (exceptând Târnava Mică), Bega, Timiș, Bârzava, Moravița, Caraș, Nera, Cerna, Cibin, bazinele superioare ale Vișeului, Crișului Repede, Jiului, Oltului, pe cursul superior al Prutului, cursurile inferioare ale Buzăului și Putnei și mai mici (sub 30% din normalele lunare) pe râurile din bazinele hidrografice: Barcău, pe unii afluenți din bazinele inferioare ale Argeșului, Ialomiței, pe Râmnicu Sărat, Bârlad și Jijia.

Se situează peste:

**-COTA DE INUNDAȚIE** râul Moravița la stația hidrometrică Moravița (350+3)-jud. TM;

**-COTA DE ATENȚIE** râul Bârzava la stația hidrometrică Partoș (50+12)-jud. TM.

În interval a fost emisă o **avertizare hidrologică** pentru fenomene imediate și o **atenționare hidrologică** pentru fenomene imediate.

**Debitele vor fi,**în general, în creștere, ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crișuri, Mureș, Bega, Timiș, Bistrița (afluent al Siretului), Moldova, Suceava, Jijia, iar pe cursul Siretului și cursul Prutului creșterile se vor produce datorită propagării.

Pe râurile din bazinele hidrografice: Crasna, Barcău, Vedea, Argeș, Ialomița, Buzău, Râmnicu Sărat, Putna, Trotuș, Bârlad, Bahlui şi pe cele din Dobrogea debitele vor fi staționare, iar pe celelalte râuri vor fi în general în scădere.

Sunt posibile scurgeri importante pe versanți, torenți, pâraie, formarea de viituri rapide cu efecte de inundații locale și creşteri importante de niveluri și debite, pe unele râuri din zonele de deal și munte, mai ales pe cele din sud-estul și nord-estul țării**,** ca urmare a precipitațiilor sub formă de aversă prognozate, izolat mai însemnate cantitativ.

Ca urmare a propagării viiturilor formate anterior se vor situa peste **COTELE DE ATENȚIE** cursurile inferioare ale râurilor Bârzava și Moravița.

**DUNĂRE**

**Debitul la intrarea în ţară** (secţiunea Baziaş) în intervalul 27-28.06.2023 **a fost în scădere, având valoarea de** **5700 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în scădere.

Se situează peste nivelul corespunzător **FAZEI I DE APĂRARE** staţia hidrometrică: Isaccea (380+12) – jud.TL.

**Debitul la intrarea în ţară** (secţiunea Baziaş) **va fi în scădere (5500 m3/s).**

În aval de Porțile de Fier debitele vor fi în scădere la Gruia, pe sectorul Bechet-Tulcea și staționare la Calafat.

Se va situa peste nivelul corespunzător **FAZEI I DE APĂRARE** staţia hidrometrică Isaccea (380+10)-jud. TL.

***Se situează în faza I de apărare următoarele sectoare de dig:***

-Gârliciu-Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, Smârdan-23 August I, Smârdan-23 August II, 23 August-Grindu, Grindu-Canton km 30, Pardina, Crișan, Letea, Sf. Gheorghe (din administrarea ANAR); Măcin, dig loc. Smârdan, Chilia Veche (din administrarea consiliilor locale) (jud. Tulcea).

***Se situează în faza a II-a de apărare următoarele sectoare de dig:***

-Canton km. 30- Ciulineț, Gorgova, Tudor Vladimirescu, R3, R4 (din administrarea ANAR); Nufăru-Victoria, Ciulineț–Isaccea (din administrarea consiliilor locale), dig șosea Măcin-Smârdan (din administrare CNAIR) (jud. Tulcea).

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 55 mc/s;

-r. Dâmbovița: ac. Văcărești: 12 mc/s;

-CA2: 0 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta II - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 27.06.2023, ora 09.00 –28.06.2023, ora 06.00**

**Administraţia Naţională de Meteorologie (A.N.M.) a emis în data de 27.06.2023, la ora 10:00, atenţionarea meteorologică nr. 76, astfel:**

**-informare meteorologică pentru întreg teritoriul țării, valabilă în intervalul 27.06.2023, ora 14:00-28.06.2023, 23:00, vizând instabilitate atmosferică: „**în intervalul menționat vor fi perioade cu averse, descărcări electrice, izolat grindină și local intensificări ale vântului, cu viteze de 45...55 km/h. Astfel de manifestări se vor semnala în după-amiaza zilei de marți (27 iunie) și în cursul nopții de marți spre miercuri (27/28 iunie) în vestul, centrul și nordul țării, iar pe parcursul zilei de miercuri (28 iunie) în sud, sud-est, la munte și local în restul teritoriului. Pe alocuri se vor acumula cantități de apă de 15...25 l/mp.”

**-COD GALBEN în intervalul 27.06.2023, ora 14:00-28.06.2023, ora 03:00, vizând instabilitate atmosferică temporar accentuată:** „în intervalul menționat, în nordul Banatului, Crișana, Maramureș, vestul și nordul Transilvaniei, precum și în nordul Moldovei, local vor fi perioade cu instabilitate atmosferică accentuată. Aceasta se va manifesta prin averse, descărcări electrice, intensificări de scurtă durată ale vântului (cu rafale de 55...70 km/h), pe arii restrânse vijelii și grindină. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp.

Această atenţionare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-c*ă*tre toate prefecturile* (42 de prefecturi) *–* ***informare meteorologică****;*

*-c*ă*tre prefecturile judeţelor:* ***ALBA, ARAD, BIHOR, BISTRIŢA-NĂSĂUD, BOTOŞANI, CLUJ, HUNEDOARA, MARAMUREŞ, SATU MARE, SĂLAJ, SUCEAVA şi TIMIŞ*** (12 prefecturi)***-COD GALBEN.***

**În ţară, v**alorile termice au crescut față de intervalul anterior, astfel încât s-au situat ușor peste mediile caracteristice datei în majoritatea regiunilor. În vestul, nordul și parțial în centrul țării nebulozitatea a fost în general persistentă și s-au semnalat averse. În Transilvania și în estul Crișanei, după-amiaza și seara, au fost și dezvoltări convective ce au determinat descărcări electrice și averse torențiale. Cantitățile de apă au depășit pe alocuri 15...20 l/mp. În celelalte regiuni cerul a fost mai mult senin, iar înnorări și ploi slabe de scurtă durată s-au semnalat doar pe alocuri, exceptând Dobrogea. Vântul a suflat slab și moderat, cu intensificări în timpul ploilor. Temperaturile maxime s-au încadrat între 23 de grade la Joseni și 33 de grade la Focșani iar la ora 6.00 se înregistrau 12 grade la Ocna Șugatag și 23 de grade la Gura Portiței.

**Observaţie:** în intervalul de dignoză au fost în vigoare 6 mesaje pentru fenomene meteorologice periculoase imediate: 1 avertizare cod portocaliu și 5 atenționări cod galben emise de SRPV Sibiu.

**La Bucureşti** vremea a fost frumoasă, dar călduroasă mai ales în orele după-amiezii. Cerul a fost variabil, iar vântul a suflat slab până la moderat. Temperatura maximă a fost de 32 de grade la toate stațiile meteorologice, iar la ora 06.00 se înregistrau 16 grade la Băneasa, 18 grade la Afumați și 19 grade la Filaret.

**3. Prognoza meteorologică în intervalul 28.06.2023, ora 09.00–29.06.2023, ora 9.00**

**În ţară,** valorile termice vor scădea semnificativ față de ziua anterioară, astfel încât se vor situa sub normele caracteristice perioadei în cea mai mare parte a teritoriului. Vor fi înnorări și perioade cu ploi, în special ziua, pe arii mai extinse în jumătatea de sud-est și local în restul teritoriului. Vor fi mai ales averse, iar cu o probabilitate mai mare după-amiaza și seara se vor semnala descărcări electrice în regiunile sud-estice și în cele nord-estice. Pe spații mici se vor înregistra cantități de apă mai însemnate, peste 15...25 l/mp și vor fi condiții de grindină. Vântul va sufla slab și moderat, cu unele intensificări pe crestele montane, iar de scurtă durată și în timpul ploilor. Temperaturile maxime se vor încadra în general între 19 și 28 de grade, iar cele minime se vor situa între 7 și 18 grade. Pe areale mici se va forma ceață.

**La Bucureşti,** vremea va deveni instabilă. Cerul va avea înnorări și vor fi perioade cu averse, iar cu o probabilitate mai mare după orele amiezii se pot semnala descărcări electrice și intensificări de scurtă durată ale vântului. Temperatura maximă va fi de 24...25 de grade, iar cea minimă de 14...15 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 26.06.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**A.P.M. Dâmbovița** informează telefonic că în data de 27.06.2023, la ora 11:45, s-a produs o deversare de apă uzată la abatorul de păsări de pe Calea Combinatului nr. 482A din localitatea Crevedia, fiind afectată zona porții de intrare.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**